paragraph_text: Sveučilište Rockefeller (eng. Rockefeller University), centar za znanstvena istraživanja i obrazovanje, s naglaskom na biomedicinske znanosti, kemiju, bioinformatiku i fiziku. Osnovao ga je 1901. godine američki poduzetnik John D. Rockefeller, po kojemu nosi ime. Godine 1910. osnovana je sveučilišna bolnica kao prva takva ustanova koja se bavila isključivo kliničkim istraživanjem.